ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
மத்திய தொழில் மற்றும் உள்நாட்டு வர்த்தகத் துறை முதன்முறையாக தேசிய புதுமைத் தொழில் விருதுகள் 2020-க்கு விண்ணப்பங்களை வரவேற்றுள்ளது
மத்திய தொழில் துறை மற்றும் உள்நாட்டு வர்த்தக துறை முதன்முறையாக தேசிய புதுமைத் தொழில் விருதுகளை அறிவித்துள்ளது. இதற்கு டிசம்பர் 31, 2019 வரை விண்ணப்பங்களை அளிக்கலாம்.
இந்த விருதுகள் 35 பிரிவுகளில் வழங்கப்பட உள்ளன. இவை வேளாண்மை, கல்வி, தகவல் தொழில்நுட்பம், எரிசக்தி, நிதி, உணவு, சுகாதாரம், தொழில் துறை 4.0, விண்வெளி, பாதுகாப்பு, சுற்றுலா, நகர்ப்புற சேவைகள் போன்ற 12 பெருந்துறைகளாகப் பகுக்கப்பட்டுள்ளன. இவை தவிர ஊரகப் பகுதிகளிலும் பெண் தொழில் முனைவோரிடையேயும் தாக்கத்தை ஏற்படுத்தும் கல்வி நிறுவனங்களுக்கான 3 சிறப்பு விருதுகளும் வழங்கப்படும்.
ஒவ்வொரு துறையிலும் தெரிவு செய்யப்படும் புதிய தொழில் நிறுவனத்திற்கு ரூ.5 லட்சம் ரொக்கப் பரிசு வழங்கப்படும். இதில் வெற்றி பெறுபவர்களும் இரண்டாம் இடத்தை பெறும் 4 பேரும் பணி ஆர்டர்கள் பெறுவதற்குத் தங்களின் புதிய திட்டங்களை சம்பந்தப்பட்ட அரசு அதிகாரிகளுக்கும், கார்ப்பரேட் நிறுவனங்களுக்கும் வழங்க வாய்ப்பு அளிக்கப்படும். மேலும் தேசிய மற்றும் சர்வதேச அளவில் நடைபெறும் புதிய தொழில் முயற்சிகள் சம்பந்தமான நிகழ்வுகளில் பங்கேற்கவும் முன்னுரிமை வழங்கப்படும்.
புதிய தொழில் தொடங்குவதற்குத் திட்டங்களை வகுத்துத் தருதல், இத்தகைய பணிகளைத் துரிதப்படுத்துதல் ஆகிய பிரிவுகளில் தெரிவு செய்யப்படுவோருக்கு தலா 15 லட்சம் ரூபாய் ரொக்கப்பரிசு வழங்கப்படும்.
இளைஞர் நலன் மற்றும் விளையாட்டு அமைச்சகம்
மல்லகம்புடனான மும்பையின் வலுவான தொடர்பை உலக சாம்பியன் தீபக் ஷிண்டே விளக்குகிறார்
பாலிவுட் மற்றும் அதன் கவர்ச்சியின் காரணமாக கனவுகளின் நகரம் என்று மும்பை வர்ணிக்கப்படுகிறது. விளையாட்டைப் பொறுத்தவரை, சுனில் கவாஸ்கர் மற்றும் சச்சின் டெண்டுல்கர் போன்ற ஜாம்பவான்களால் இந்நகரத்துடன் கிரிக்கெட் இணைக்கப்பட்டுள்ளது.
ஆனால், கர்நாடகாவின் பெங்களூருவில் உள்ள ஜெயின் பல்கலைக்கழகத்தில் நடைபெற்ற கேலோ இந்தியா பல்கலைக்கழக விளையாட்டுகள் 2021-ல், மும்பை பல்கலைக்கழகத்தைச் சேர்ந்த விளையாட்டு வீரர்கள் தங்கள் செயல்பாடுகளால் அனைவரையும் திகைக்க வைத்த காரணத்தால், மல்லகம்ப் அரங்கிலும் மும்பை பேசு பொருளானாது.
ஆண்கள் ஆல்-ரவுண்ட் தனிநபர் மல்லகம்ப் நிகழ்வில் உலக சாம்பியனான தீபக் ஷிண்டே திங்களன்று பங்கேற்றார், மும்பை பல்கலைக்கழகத்தைச் சேர்ந்த அவரது அணியினர் அவரை உற்சாகப்படுத்தினர். மொத்தம் 27.30 மதிப்பெண்களைப் பெற்று அன்றைய சிறந்த வீரராக தீபக் உருவெடுத்தார்.
“என் பெற்றோர் இன்று மிகவும் மகிழ்ச்சியாக இருப்பார்கள். சவால்களுக்கிடையிலும் விளையாட்டைத் தொடர்வதில் அவர்கள் எப்போதும் எனக்கு ஆதரவாக இருக்கிறார்கள்,” என்று அவர் கூறினார்.
மும்பை நகரத்துடன் உள்ளார்ந்த தொடர்பை மல்லகம்ப் கொண்டுள்ளது. வரலாற்று நூல்கள் மற்றும் பண்டைய கலைப்பொருட்களின் சான்றுகள் படி, மராட்டிய மன்னர் இரண்டாம் பேஷ்வா பாஜிராவின் உடற்பயிற்சி மற்றும் விளையாட்டு பயிற்றுவிப்பாளரான பாலம்பட்ட தாதா தியோதர் 1800-களில் பேஷ்வா ராணுவத்திற்கான பயிற்சி முறையாக இக்கலை வடிவத்தை மீட்டெடுத்தார். லக்ஷ்மிபாய், நானா சாஹேப், தாந்தியா தோப்பே போன்ற மராட்டியப் பேரரசர்களும் மல்லகம்ப் பயிற்சி செய்ததாக வரலாற்றுச் சான்றுகள் உள்ளன.
"பேரரசர்களின் பாரம்பரியத்தை உயிர்ப்புடன் வைத்திருக்க, மல்லகம்பை ஒரு விளையாட்டாக மகாராஷ்டிரா ஏற்றுக்கொண்டது. மும்பையின் அனைத்து பகுதிகளிலும் மல்லகம்ப் பரவியுள்ளது,” என்று கண்டிவலியைச் சேர்ந்த தீபக் விளக்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1820166
குடியரசுத் தலைவர் செயலகம்
குடியரசுத் தலைவர் நாளை அமிர்தசரஸ் பயணம்
குடியரசுத்தலைவர் திருமதி திரௌபதி முர்மு பஞ்சாபில் நாளை சுற்றுப்பயணம் மேற்கொள்கிறார். இந்தப் பயணத்தின்போது அமிர்தசரஸில் உள்ள பொற்கோவில், ஜாலியன் வாலாபாக், துர்கைனா கோயில், பகவான் வால்மீகி ராம் திரத் சீதல் கோயில் ஆகிவற்றிற்கு குடியரசுத் தலைவர் செல்கிறார்.
மின்னணு மற்றும் தகவல் தொழில்நுட்பம்
ஜி-20 தலைமைத்துவத்தின் முன்னணி நிகழ்வான டிஜிட்டல் திறன் குறித்த முதலாவது சர்வதேச மாநாட்டை திரு அல்கேஷ் குமார் சர்மா தொடங்கி வைத்தார்
மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அல்கேஷ் குமார் சர்மா, டிஜிட்டல் திறன், திறன் மேம்பாடு மற்றும் மறு-திறன் ஆகியவை வேகமாக மாறிவரும் பொருளாதாரத்தில் பங்களிப்பு செய்பவர்களின் திறன்கள் மற்றும் வேலைவாய்ப்புகளை உருவாக்கவும், விரிவுபடுத்தவும் முக்கியமானவை என்று கூறினார்.
தேசிய மின்னணுவியல் மற்றும் தகவல் தொழில்நுட்ப நிறுவனம் ஏற்பாடு செய்த ஜி-20 தலைமைத்துவத்தின் முன்னணி நிகழ்வான, தகவல் தொடர்பு, மின்னணுவியல் மற்றும் டிஜிட்டல் தொழில்நுட்பங்கள் 2023 மற்றும் டிஜிட்டல் திறன் பற்றிய முதலாவது சர்வதேச மாநாட்டை இன்று தொடங்கி வைத்து அவர் கூட்டத்தில் உரையாற்றினார்.
மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அல்கேஷ் குமார் சர்மா தனது தொடக்க உரையில், டிஜிட்டல் பொருளாதாரத்தை முன்னேற்றுவதற்கு எதிர்காலத்தில் தயாராக உள்ள பணியாளர்கள் மற்றும் டிஜிட்டல் தொழில்நுட்பத்தில் பணியாற்ற தயார் நிலையில் இருக்கும் மக்கள்  ஆகிய இரண்டும் தேவை என்று கூறினார்.
திறன் மேம்பாடு மற்றும் திறன் ஆகியவற்றில் அபரிமிதமான வளர்ச்சியை பதிவு செய்ததற்காக தேசிய மின்னணுவியல் மற்றும் தகவல் தொழில்நுட்ப நிறுவனத்தை அவர் பாராட்டி பேசினார். டிரில்லியன் டாலர் டிஜிட்டல் பொருளாதாரத்தின் கருப்பொருளுக்கு ஏற்ப தரமான மனிதவளத்தை உருவாக்கும் சாதனையை நோக்கி இந்த நிறுவனம் தனது உயர்நிலை பயிற்சி மற்றும் திறன் திட்டங்களின் மூலம் அடியெடுத்து வைக்கிறது என்றும் அவர் கூறினார்.
இந்த நாட்டின் கடைசி வாழ்விடத்துடன் இணைக்கும் வகையில் அதிக டிஜிட்டல் இணைப்பின் முக்கியத்துவத்தையும் அவர் எடுத்துரைத்தார்.
கடந்த பத்து ஆண்டுகளில் சுமார் 8 மில்லியன் விண்ணப்பதாரர்களுக்கு தேசிய மின்னணுவியல் மற்றும் தகவல் தொழில்நுட்ப நிறுவனம் பயிற்சி அளித்ததற்கு அவர் வாழ்த்து தெரிவித்தார்.
இந்திய போட்டிகள் ஆணையம்
 குபோட்டா கார்ப்பொரேஷனால்  எஸ்கார்ட்ஸ் லிமிடெட்டில்  செய்யப்பட்ட கையகப்படுத்தலுக்கும்,  எஸ்கார்ட்ஸால் குபோட்டா அக்ரிகல்ச்சுரல் மெஷினரி இந்தியா பிரைவேட் லிமிடெட்டில்  செய்யப்பட்ட கையகப்படுத்தலுக்கும் இந்தியப் போட்டி ஆணையம் ஒப்புதலளித்தது
 குபோட்டா கார்ப்பொரேஷனால்  எஸ்கார்ட்ஸ் லிமிடெட்டில்  செய்யப்பட்ட கையகப்படுத்தலுக்கும்,  எஸ்கார்ட்ஸால் குபோட்டா அக்ரிகல்ச்சுரல் மெஷினரி இந்தியா பிரைவேட் லிமிடெட்டில்  செய்யப்பட்ட கையகப்படுத்தலுக்கும் போட்டிச் சட்டம், 2002-இன் 31 -இன் பிரிவின் கீழ் இந்தியத் வணிகப் போட்டி ஆணையம் ஒப்புதலளித்தது.
முன்மொழியப்பட்ட இணைப்பு என்பது எஸ்கார்ட்ஸின் மொத்தமாக வெளியிடப்பட்ட, பதிவு செய்யப்பட்ட மற்றும் பணம் செலுத்தப்பட்ட பங்கு மூலதனத்தில் குபோட்டாவால் கையகப்படுத்தப்பட்ட 9.09 சதவீதம் ஆகும். மூலதனக் குறைப்பு செயல்முறை எஸ்கார்ட்ஸால் நிறைவு செய்யப்பட்டவுடன், மொத்தமாக வெளியிடப்பட்ட, பதிவு செய்யப்பட்ட மற்றும் பணம் செலுத்தப்பட்ட பங்கு மூலதனத்தில் இது 10 சதவீதமாக இருக்கும். மேலும், KAI-இன் 40 சதவீதப் பங்குகளை எஸ்கார்ட்ஸ் கையகப்படுத்தும். இதன் படி, KAI-இல் குபோட்டாவும், எஸ்கார்ட்ஸும் 60-40 சதவீதப் பங்குகளை முறையே வைத்திருக்கும்.
குபோட்டா என்பது ஜப்பானின் சட்டங்களின் படி நிறுவப்பட்ட நிறுவனமாகும். விரிவான வேளாண் பொருள் தயாரிப்பாளரான குபோட்டா, டிராக்டர்கள், ஒருங்கிணைந்த அறுவடை இயந்திரங்கள் மற்றும் நாற்று நடும் இயந்திரங்கள் போன்ற பல்வேறு இயந்திரங்களைத் தயாரிக்கிறது. பொறியியல், கொள்முதல், கட்டுமானம் முதல் பராமரிப்பு வரை, தண்ணீரின் பாதுகாப்புக்குப் பங்களித்தல் போன்றவற்றையும் குபோட்டா வழங்குகிறது.
எஸ்கார்ட்ஸ் இந்தியாவில பதிவு செய்யப்பட்ட ஒரு பொது வரையறுக்கப்பட்ட நிறுவனமாகும். பம்பாய் மற்றும் தேசிய பங்குச் சந்தைகளில் எஸ்கார்ட்ஸின் பங்குகள் பட்டியலிடப்பட்டுள்ளன. வேளாண்-இயந்திரங்கள், கட்டுமானக் கருவிகள் மற்றும் ரயில்வே கருவிகள் ஆகியவற்றின் தயாரிப்பு மற்றும் விற்பனையின் எஸ்கார்ட்ஸ் ஈடுபட்டுள்ளது.
இந்தியப் பங்கு ஆணையத்தின் விரிவான உத்தரவு இதைத் தொடர்ந்து வெளியிடப்படும்.
பிரதமர் அலுவலகம்
பிரதமரின் இஸ்ரேல் பயணத்தின்போது  கையெழுத்தான புரிந்துணர்வு உடன்பாடுகள்/ஒப்பந்தங்களின் பட்டியல்
(|
|
வ.எண்
|
|
புரிந்துணர்வு உடன்பாடுகள்/ஒப்பந்தங்களின் தலைப்பு
|
|
1
|
|
இந்தியா-இஸ்ரேல் தொழில் துறை ஆராய்ச்சி, மேம்பாடு மற்றும் தொழில்நுட்ப புத்தாக்க நிதியத்தை  அமைப்பதற்காக இந்தியாவின் அறிவியல் மற்றும் தொழில்நுட்பத் துறைக்கும், இஸ்ரேலின் தேசிய தொழில்நுட்பவியல் புத்தாக்க ஆணையத்துக்கும் இடையே புரிந்துணர்வு உடன்பாடு
|
|
|
|
2
|
|
இந்தியாவில் நீர்ப் பாதுகாப்புக்கான தேசிய அளவிலான பிரச்சாரத்தை மேற்கொள்வதற்காக இந்திய குடியரசின் குடிநீர் மற்றும் துப்புறவு அமைச்சகத்துக்கும், இஸ்ரேல் அரசின் தேசிய கட்டமைப்பு, எரிசக்தி மற்றும் நீர் ஆதாரங்கள் அமைச்சகத்துக்கும் இடையே புரிந்துணர்வு உடன்பாடு
|
|
|
|
3
|
|
இந்தியாவில் மாநில நீர் பயன்பாட்டு சீர்திருத்தங்களை மேற்கொள்வதற்காக இந்திய குடியரசில் உள்ள உத்தரப்பிரதேச அரசின் உ.பி. நீர் கழகத்துக்கும், இஸ்ரேல் அரசின் தேசிய கட்டமைப்பு, எரிசக்தி மற்றும் நீர் ஆதாரங்கள் அமைச்சகத்துக்கும் இடையே புரிந்துணர்வு உடன்பாடு
|
|
|
|
4
|
|
இந்தியா-இஸ்ரேல் வளர்ச்சிக் கழகம் – வேளாண்மைத் துறையில் 2018 முதல் 2020 வரையான மூன்று ஆண்டுகால பணித் திட்டம்
|
|
|
|
5
|
|
அணு கடிகார விவகாரத்தில் ஒத்துழைப்புக்காக இந்திய விண்வெளி ஆய்வு மையம்  மற்றும் இஸ்ரேல் விண்வெளி அமைப்பு  இடையேயான ஒத்துழைப்புத் திட்டம்
|
|
|
|
6
|
|
ஜியோ-லியோ ஆப்டிகல் லிங்க் விவகாரத்தில் ஒத்துழைப்புக்காக இந்திய விண்வெளி ஆய்வு மையம்  மற்றும் இஸ்ரேல் விண்வெளி அமைப்பு  இடையே புரிந்துணர்வு உடன்பாடு
|
|
|
|
7
|
|
சிறிய செயற்கைக்கோள்களுக்கான மின்சார உந்துவிசை விவகாரத்தில் ஒத்துழைப்புக்காக இந்திய விண்வெளி ஆய்வு மையம்  மற்றும் இஸ்ரேல் விண்வெளி அமைப்பு  இடையே புரிந்துணர்வு உடன்பாடு
|
|
சிறப்பு சேவைகள் மற்றும் கட்டுரைகள்
ரூ.1.05 கோடி மதிப்பிலான 2.42 கிலோ தங்கத்தை சென்னை விமான நிலைய சுங்கத்துறை அதிகாரிகள் பறிமுதல் செய்தனர்
உளவுத்துறை தகவல்களின் அடிப்படையில், அபுதாபியிலிருந்து சென்னை வந்த விமானத்தை சென்னை விமான நிலைய சுங்கத்துறை அதிகாரிகள் சோதனை செய்தனர். அப்போது அதில் வந்த ஆண் பயணி ஒருவர், கார் சுத்தம் செய்யும் கருவியின் மோட்டரில் மறைத்து வைத்திருந்த 24 காரட் 2.42 கிலோ எடையிலான ரூ.1.05 கோடி மதிப்பிலான தங்கத்தை சுங்கத்துறை அதிகாரிகள் பறிமுதல் செய்தனர்.
இதுகுறித்து தொடர் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் திரு மேத்யூ ஜாலி தெரிவித்துள்ளார்.
பிரதமர் அலுவலகம்
உத்தராகண்ட் மாநில உருவாக்க தினத்தில் அம்மாநில மக்களுக்குப் பிரதமர் வாழ்த்துத் தெரிவித்துள்ளார்
உத்தராகண்ட் மாநில உருவாக்க தினத்தில் அம்மாநில மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
பிரதமர் தமது தொடர்ச்சியான டுவிட்டர் செய்திகளில் கூறியிருப்பதாவது:
“உத்தராகண்ட் அமைப்பு தினத்தில் அந்த தேவபூமியின் சகோதரர்கள், சகோதரிகள் அனைவருக்கும் எனது இனிய வாழ்த்துகள். கடந்த 5 ஆண்டுகளில் இம்மாநிலத்தில் ஏற்பட்டுள்ள வளர்ச்சியால், இந்தப் பத்தாண்டு முழுவதும் உத்தராகண்ட் மாநிலத்திற்கு உரியதாக இருக்கிறது என நான் உறுதியாகக் கூறுகிறேன்”
“உத்தராகண்டில் மேற்கொள்ளப்பட்டிருக்கும் மேம்பாட்டுப் பணிகள் இந்த மலைப்பகுதியின் தண்ணீரும், இளைஞர்களும் பயன்படுத்தப்பட்டிருப்பதன் நிரூபணமாக இப்போது உள்ளது. இயற்கையின் மடியில் அமைந்துள்ள இந்த மாநிலம் வளர்ச்சியின் பாதையைத் தொடர வேண்டுமென்று நான் வாழ்த்துகிறேன்”.
இந்திய போட்டிகள் ஆணையம்
பிரிலியோ ஹோல்டிங்ஸ் நிறுவனத்தின் சில பங்குகளை ஓரோஜென்-புரூன்சன் எல்.பி. நிறுவனம் வாங்க சி.சி.ஐ ஒப்புதல் அளித்துள்ளது.
பிரிலியோ ஹோல்டிங்ஸ் நிறுவனத்தின் சில பங்குகளை ஓரோஜென்-பிரன்சன் எல்.பி. நிறுவனம் கையகப்படுத்துவதற்கு, இந்தியப் போட்டி ஆணையம்  ஒப்புதல் அளித்துள்ளது. முன்மொழியப்பட்ட இந்த நடைமுறையின்படி பிரிலியோ ஹோல்டிங்ஸ் நிறுவனத்தின் சில பங்குகளை ஓரோஜென்-புரூன்சன் எல்.பி. நிறுவனம் கையகப்படுத்தும்.
வாங்கும் நிறுவனம்
ஓரோஜென்-பிரூன்சன் எல்.பி என்பது முன்மொழியப்பட்ட இணைப்பை எளிதாக்குவதற்காக அமெரிக்காவில் உருவாக்கப்பட்ட ஒரு வரையறுக்கப்பட்ட கூட்டு நிறுவனம் ஆகும். இது பின்வரும் குழுக்களின் ஒரு பகுதியாகும்:  ஓரோஜென் ஹோல்டிங்ஸ் எல்.எல்.சி குழு மற்றும்  அடெய்ரோஸ் குழுமம், இன்க் நிறுவனம்.
இலக்கு நிறுவனம்
அமெரிக்காவில் இணைக்கப்பட்ட பிரிலியோ ஹோல்டிங்ஸ், இன்க் நிறுவனம், டிஜிட்டல் தொழில்நுட்பங்கள் மற்றும் பெரிய தரவு பகுப்பாய்வுகளில் கவனம் செலுத்தி உலகளாவிய தொழில்நுட்ப ஆலோசனை மற்றும் வணிகத் தீர்வுகளை வழங்குகிறது. இந்த இலக்கு நிறுவனம் அதன் துணை நிறுவனமான பிரிலியோ இந்தியா டெக்னாலஜிஸ் பிரைவேட் லிமிடெட் மூலம் இந்தியாவில் செயல்பட்டு வருகிறது.
இந்தப் பங்கு கையகப்படுத்துதலில் இந்தியப் போட்டி ஆணையத்தின்  விரிவான உத்தரவு பின்பற்றப்படும்.
AP/PLM/KRS
பிரதமர் அலுவலகம்
பங்களாதேஷ் பிரதமரின் பாதுகாப்பு ஆலோசகர் ஓய்வு பெற்ற மேஜர் ஜெனரல் தாரிக் அகமத் சித்திக் பிரதமரை சந்தித்தார்
பங்களாதேஷ் பிரதமரின் பாதுகாப்பு ஆலோசகர் ஓய்வு பெற்ற மேஜர் ஜெனரல் தாரிக் அகமத் சித்திக் பிரதமரை இன்று சந்தித்தார். 2021 மார்ச்சில் தமது பங்களாதேஷ் பயணம் குறித்து நினைவுகூர்ந்த பிரதமர், பிரதமர் ஷேக் ஹசினாவுக்கு நல்வாழ்த்துக்களை தெரிவித்தார்.
இந்தியா – பங்களாதேஷ் நட்புறவை வலுப்படுத்தியதற்காகவும், கொவிட்-19 பெருந்தொற்று உள்ளிட்ட நெருக்கடியான காலங்களில் பங்களாதேஷுடன் உறுதியாக நின்றதற்காகவும் பிரதமருக்கு திரு.சித்திக் நன்றி தெரிவித்தார்.
புவி அறிவியல் அமைச்சகம்
அகில இந்திய வானிலை அறிக்கை
இந்திய வானிலை ஆய்வுத் துறையின் தேசிய வானிலை முன்னறிவிப்பு மையத்தின்படி:
- வடமேற்கு இந்தியா, மத்திய இந்தியா மற்றும் கிழக்கு இந்தியாவின் உள் பகுதிகள் ஆகியவற்றின் மீது நிலவும் வறண்ட வடமேற்கு காற்று காரணமாக, தற்போதைய வெப்ப அலை நிலைமைகள் அடுத்த 2 நாட்களுக்கு தொடர்ந்து நிலவும் வாய்ப்பு உள்ளது.
- வானிலை ஆய்வு பிரிவு வாரியாக, 26 முதல் 27 ஆம் நாட்களில் விதர்பா மீது பல இடங்களில் கடுமையான வெப்ப அலை நிலைமையான அனல் காற்று வீசக்கூடும் மேலும் மே 26 அன்று ஹரியானா, சண்டிகர், டெல்லி, ராஜஸ்தான், உத்தரபிரதேசம் மற்றும் கிழக்கு மத்திய பிரதேசத்தின் சில பகுதிகளில் வெப்ப அலை ஏற்பட்டுள்ளது. ஹரியானா, சண்டிகர், டெல்லி, மேற்கு உத்தரப்பிரதேசம், கிழக்கு ராஜஸ்தான், மத்திய பிரதேசம், பஞ்சாப் மற்றும் கிழக்கு உத்தரப்பிரதேசத்தின் ஒரு சில இடங்களில் மே 27 அன்று வெப்ப அலை நிலைகள் ஏற்படக்கூடும். அடுத்த 2-3 நாட்களில் பீகார், ஜார்க்கண்ட், ஒடிசா, மராத்தாவாடா மற்றும் மத்திய மகாராஷ்டிரா ஆகிய மாநிலங்களின் ஒரு சில இடங்களில் வெப்ப அலை நிலைகள் ஏற்பட வாய்ப்புள்ளது.
- மேற்கத்திய காற்று மாறுதல் மற்றும் கிழக்கு-மேற்கு காற்று இடைநிறுத்தம் குறைந்த மட்டத்தில் உருவாகி, மே 28 முதல் 29 வரை மழை / இடியுடன் கூடிய மழை பெய்யக்கூடும், வட இந்தியாவின் சமவெளிகளில் அதிகபட்ச வெப்பநிலை 28 ஆம் தேதி முதல் அனல் காற்று கணிசமாகக் குறைய தொடங்கி மே 29 முதல் வெப்ப நிலையும் படிப்படியாக குறைய தொடங்கும். இந்தியாவின் மத்திய பகுதி மற்றும் அருகிலுள்ள கிழக்குப் பகுதிகளில் சாதகமான காற்று நிலைமைகளின் காரணமாக, வெப்ப அலை நிலைகளும், அனல் காற்றும் மே 29 முதல் இந்த பகுதிகளில் குறைய வாய்ப்புள்ளது.
- வங்காள விரிகுடாவிலிருந்து வடகிழக்கு இந்தியா வரை குறைந்த வெப்பமண்டல மட்டத்தில் உருவாகும் வலுவான தென்கிழக்கு காற்று காரணமாக; அடுத்த 5 நாட்களில் அசாம் மற்றும் மேகாலயாவின் சில பகுதிகளிலும், 26 ஆம் தேதி அருணாச்சல பிரதேசத்தின் ஒரு சில இடங்களில் மிக அதிக மழை பெய்யக்கூடும். அடுத்த 5 நாட்களில் நாகாலாந்து, மணிப்பூர், மிசோரம் மற்றும் திரிபுரா ஆகிய இடங்களின் ஒரு சில பகுதிகளிலும், அடுத்த 48 மணி நேரத்தில் கிழக்கு இந்தியாவின் அருகிலுள்ள பகுதிகளிலும் அதிக மழை பெய்யக்கூடும். மே 26, 2020 முதல் 30 வரை தெற்கு தீபகற்ப இந்தியாவின் சில பகுதிகளில் ஒரு சில இடங்களில் கன மழை பெய்யும்.
- மழைக்காலத்தின் வடக்கு வரம்பு  தொடர்ந்து Lat.5 ° N / Long.85 ° E, Lat.8 ° N / Long.90 ° E, கார் நிக்கோபார், Lat.11 ° N / Long.95 ° E . தென்மேற்கு பருவமழை தெற்கு வங்காள விரிகுடா, அந்தமானின் இன்னும் சில பகுதிகளுக்கு முன்னேற சாதகமான வானிலை நிலவுவதால் அடுத்த 24 மணி நேரத்தில் கடல் மற்றும் அருகிலுள்ள மத்திய வங்காள விரிகுடா பகுதிகளில் பெய்ய வாய்ப்புள்ளது.
பாதுகாப்பு அமைச்சகம்
பாதுகாப்பு தொடர்புடைய மையப்பொருள் அடிப்படையிலான திரைப்படங்களுக்கு தடையில்லா சான்றிதழ்கள்
பாதுகாப்பு தொடர்புடைய மையப்பொருள் அடிப்படையிலான திரைப்படங்கள் தயாரிக்க தடையில்லா சான்றிதழ்கள் கோரி, திரைப்பட தயாரிப்பாளர்களிடம் இருந்து, 2021 ஜனவரி 1 முதல் 2022 ஜனவரி 31 வரை மொத்தம் 18 விண்ணப்பங்கள் பெறப்பட்டன. இவற்றில் 11 முழு நீள கதைப்படங்களுக்கானவை, 7 ஆவணப்படங்கள் / தொலைக்காட்சித் தொடர்களுக்கானவை. முழு நீள கதைப்படங்களுக்கான 11-ல் 9 அனுமதிக்கப்பட்டு, ஒன்று நிராகரிக்கப்பட்டது. மற்றொன்று நிலுவையில் உள்ளது என்று பாதுகாப்புத் துறை இணையமைச்சர் திரு அஜய் பட் மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
இந்திய கடற்படையால் கடந்த 10 ஆண்டுகளில் தடையில்லா சான்றிதழுக்காக பெறப்பட்ட ஒரு விண்ணப்பம் நிலுவையில் உள்ளது. இந்திய விமானப்படை கடந்த 3 ஆண்டுகளில் தடையில்லா சான்றிதழுக்கு 13 விண்ணப்பங்கள் பெறப்பட்டன. இவற்றில் எதுவும் நிராகரிக்கப்படவில்லை என்று அமைச்சர் கூறினார்.
ஓய்வு பெற்ற ராணுவ அதிகாரி ஒருவருக்கும், காஷ்மீரில் பணியாற்றும் ராணுவ வீரருக்கும் உள்ளூர் சிறுவனுக்கும் இடையேயான காதலை சித்தரிக்கும் முழு நீள திரைப்படம் இந்திய ராணுவத்தின் பெருமைக்கு உகந்தது இல்லை என்பதாலும், பாதுகாப்பு காரணங்களாலும், தடையில்லா சான்றிதழுக்கான ஒரு விண்ணப்பம் நிராகரிக்கப்பட்டது என்றும் அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797641
ரெயில்வே அமைச்சகம்
வேகம் எடுக்கிறது பிரத்யேக சரக்கு ரயில் பாதை திட்டம்
இந்திய ரயில்வேயின் பிரத்யேக சரக்கு ரயில் பாதை அமைக்கும் திட்ட பணிகள் வேகமாக நடைபெற்று வருகிறது என ரயில்வேத்துறை தெரிவித்துள்ளது. இதற்கான நிலங்களை விரைவாக கையகப்படுத்துவதற்கு, சம்பந்தப்பட்டவர்களிடம் வாரந்தோறும் கண்காணிப்பு கூட்டங்கள் நடத்தப்படுகின்றன. இத்திட்டத்தை அமல்படுத்துவதற்கான சிக்கல்களைப் போக்க, ஒப்பந்தகாரர்களுக்கு உதவும் வகையில் ரயில்வேத்துறை தனது நிபுணர்களையும் அனுப்பியுள்ளது.
பிரத்யேக சரக்கு ரயில் பாதை திட்டத்தில் உள்ள சிக்கல்களை விரைந்து தீர்ப்பதற்காக, மாநிலங்களின் தலைமை செயலாளர்களுடன், ரயில்வேத்துறை அமைச்சர் திரு.பியூஷ் கோயல் ஆய்வுக் கூட்டம் நடத்தினார். இதற்காக உத்தரப் பிரதேசம், மேற்கு வங்கம், பீகார், பஞ்சாப், அரியானா, ராஜஸ்தான், குஜராத் மற்றும் மகாராஷ்டிரா மாநிலங்களின் முதல்வர்களுக்கு அமைச்சர் திரு.பியூஷ் கோயல் கடிதங்கள் எழுதினார்.
சரக்கு ரயில் பாதை திட்டப் பணிகளை விரைந்து மேற்கொள்ளவும், முக்கிய பிரச்னைகளைத் தீர்க்கவும் மாநிலங்களின் தலைமை செயலாளர்களுக்கு, ரயில்வே வாரியத் தலைவர் திரு.வினோத் குமார் யாதவ் கடிதம் எழுதினார். இது தொடர்பாக ஒப்பந்தகாரர்களுடனும் அவர் பேச்சுவார்த்தை நடத்தினார்.
ஒப்பந்தப் பணியில் ஈடுபட்டுள்ள எல் அண்ட் டி, பிஎம்சி, டாடா மற்றும் சரக்கு ரயில் பாதைத் திட்ட அதிகாரிகளுடன் கடந்த வாரம் 20-க்கும் மேற்பட்ட கூட்டங்கள் நடத்தப்பட்டன. பல பிரச்னைகள் பேசித் தீர்க்கப்பட்டன. திட்டப் பணிகளை முடிக்க வேண்டிய கால அளவும் அளிக்கப்பட்டது.
சரக்கு ரயில் பாதைத் திட்டத்தில் ஒவ்வொரு கி.மீ தூரத்துக்கும் ஏற்பட்ட முன்னேற்றத்தைக் கண்காணிக்க தகவல் பலகையும் உருவாக்கப்பட்டுள்ளது.
இத்திட்டத்தின் முக்கிய பிரச்னைகளை தீர்க்க மாநில அரசுகள், மண்டல ரயில்வே அலுவலகங்கள்/ ஒப்பந்தகாரர்களுடன் காணொலி காட்சி மூலமான ஆலோசனைகளும் தொடங்கியுள்ளன.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1651991
புவி அறிவியல் அமைச்சகம்
அகில இந்திய வானிலை முன்னறிவிப்பு
இந்திய வானிலை ஆராய்ச்சி மையத்தின் தேசிய வானிலை முன்னறிவிப்பு மையத்தின்படி: 
கிழக்கு மத்திய வங்கக்கடலில் நிலை கொண்டிருந்த குறைந்த காற்றழுத்தத் தாழ்வு பகுதி, இன்று  காலை 11:30 மணி அளவில் கிழக்கு மத்திய வங்ககடலில் போர்ட் பிளேயருக்கு  560 கிலோமீட்டர் வடக்கு வடமேற்கே, பாரதீபிற்கு  590 கிலோமீட்டர் கிழக்கு தென்கிழக்கே, பலாசோருக்கு  690 கிலோமீட்டர் தெற்கு தென்கிழக்கே, திகாவிற்கு 670 கிலோ மீட்டர் கிழக்கு தென்கிழக்கே, காற்றழுத்தமாக நிலைகொண்டுள்ளது.
இது, அதிதீவிர புயலாக மாறி மே 26 அன்று மாலை வடக்கு ஒடிசா, மேற்கு வங்கத்தின் பாரதீப் மற்றும் சாகர் தீவுகளுக்கு இடையே கரையைக் கடக்கக்கூடும்.
மத்திய மத்திய பிரதேசத்தின் வடக்கு பகுதிகளில் கடல் மட்டத்திலிருந்து 0.9 கிலோமீட்டர் உயரத்திலும், தென்மேற்கு ராஜஸ்தானைச் சுற்றியுள்ள பகுதிகளில் கடல் மட்டத்திலிருந்து 0.9 கிலோமீட்டர் உயரத்திலும், சூறாவளி சுழற்சி நீடிக்கிறது. அதேபோல கிழக்கு மத்திய அரபிக்கடல் மற்றும் மகாராஷ்டிரா கடற்கரையைச் சுற்றியுள்ள பகுதிகளில் கடல் மட்டத்திலிருந்து 3.1 முதல் 3.6 கிலோமீட்டர் வரையில் சூறாவளி சுழற்சி தொடர்கிறது. மே 26-ஆம் தேதி இரவு முதல், புதிய மேற்கு திசை காற்றழுத்தம், மேற்கு இமாலய பகுதிகளில் தாக்கத்தை ஏற்படுத்தக் கூடும்.
வானிலை குறித்தக் கூடுதல் தகவல்களுக்கு http://www.imd.gov.in/ என்ற இணையதளத்தையோ அல்லது +91 11 24631913, 24643965, 24629798 ஆகிய தொலைபேசி எண்களையோ தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721083
-----
(Visitor Counter : 123
பிரதமர் அலுவலகம்
மத்திய அரசின் ஒன்பது ஆண்டுகாலப் பணிகள் குறித்த கட்டுரைகளைப் பிரதமர் பகிர்ந்துள்ளார்
மத்திய அரசின் ஒன்பது ஆண்டுகாலப் பணிகள் குறித்த கட்டுரைகளைப் பிரதமர் திரு நரேந்திர மோடி ட்விட்டரில் பகிர்ந்துள்ளார்.
இது குறித்து பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:-
“ஒன்பது ஆண்டுகால நம்பிக்கை, எதிர்பார்ப்பு மற்றும் விசுவாசம்: முன்னாள் குடியரசுத்தலைவர் திரு ராம்நாத் கோவிந்த்”
மத்திய நிதியமைச்சர் திருமதி நிர்மலா சீதாராமனின் ட்விட்டர் பதிவை பிரதமர் அலுவலகம் பகிர்ந்துள்ளது:-
”மாற்றத்திற்கான சவால்களை மத்திய அரசு எவ்வாறு வெற்றிகரமாக முறியடித்தது என்பது குறித்து நிர்மலா சீதாராமன் விளக்கியுள்ளார்”
மத்திய வெளியுறவு அமைச்சர் டாக்டர் எஸ் ஜெய்சங்கரின் ட்விட்டர் பதிவை பிரதமர் அலுவலகம் பகிர்ந்துள்ளது:-
“கட்டாயம் படிக்கவும்! இந்தியா ஒரு பொறுப்புமிக்க வளர்ச்சிக் கூட்டாளியாகவும், உலகளாவிய தெற்கு நாடுகளின் குரலாகவும், இக்கட்டான காலங்களில் உதவ முன்வரும் முதல் நாடாகவும் திகழ்கிறது: மத்திய வெளியுறவு அமைச்சர் டாக்டர் எஸ் ஜெய்சங்கர்.”
ஜவுளித்துறை அமைச்சகம்
கைத்தறி நெசவாளர்கள் மற்றும் கைவினை கலைஞர்களின் வருமானத்தை அதிகரிப்பதற்கான நடவடிக்கைகள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய ஜவுளி அமைச்சர் திருமதி. ஸ்மிரிதி ஜுபின் இரானி, கீழ்காணும் தகவல்களை வழங்கினார்.
கைத்தறி நெசவாளர்கள் மற்றும் கைவினை கலைஞர்களின் வருமானத்தை அதிகரிப்பதற்காக பல்வேறு நடவடிக்கைகளை மத்திய அரசு எடுத்து வருகிறது. ஏற்றுமதி குழுக்களால் மெய்நிகர் முறையில் சர்வதேச கண்காட்சிகள் நடத்தப்பட்டன.
கைத்தறி ஏற்றுமதி ஊக்குவிப்பு குழுவால் ஏழு கண்காட்சிகளும், கைவினை பொருட்களுக்கான ஏற்றுமதி ஊக்குவிப்பு குழு மற்றும் கம்பள ஏற்றுமதி ஊக்குவிப்பு குழுவால் ஒன்பது நிகழ்ச்சிகளும் நடத்தப்பட்டன.
பல்வேறு கைத்தறி திட்டங்களின் பலன்களை நெசவாளர்களுக்கு கிடைக்க செய்வதற்காகவும், அவை குறித்த விழிப்புணர்வை அவர்களிடத்தில் ஏற்படுத்துவதற்காகவும் 534 நிகழ்ச்சிகள் பல்வேறு மாநிலங்களில் நடத்தப்பட்டன.
மேலும், முத்ரா கடன் மீது வட்டி கழிவு, நூல் மீது 10 சதவீதம் விலை மானியம், மகாத்மா காந்தி புங்கர் பீமா யோஜனா, பிரதமரின் ஜீவன் ஜோதி காப்பீட்டு திட்டம் மற்றும் பிரதமரின் பாதுகாப்பு காப்பீட்டு திட்டம் ஆகியவற்றின் கீழ் காப்பீட்டு பலன்கள் நெசவாளர்களுக்கும் கைவினை கலைஞர்களுக்கும் வழங்கப்படுகின்றன.
தறி மற்றும் உபகரணங்கள் வாங்கும் செலவில் 90 சதவீதத்தை ஜவுளி அமைச்சகம் ஏற்கிறது.
உலகிலேயே ஆறாவது பெரிய ஜவுளி மற்றும் ஆடை ஏற்றுமதியாளராக திகழும் இந்திய ஜவுளித் துறை, அமெரிக்க சந்தைக்கு அதிக அளவில் ஏற்றுமதிகளை செய்து வருகிறது. 2019-20-ஆண்டின் நாட்டின் ஒட்டுமொத்த வணிக ஏற்றுமதிகளில், ஜவுளித் துறையின் பங்கு 11 சதவீதமாகும்.
ஏற்றுமதிகளை ஊக்குவிக்கும் நோக்கில், ஏற்றுமதி பொருட்களுக்கான வரி சலுகைகளை 2021 ஜனவரி 1 முதல் அரசு நீட்டித்தது. உற்பத்தி சார்ந்த ஊக்கத்தொகை திட்டத்திற்கும் மத்திய அமைச்சரவை ஒப்புதல் அளித்தது.
சர்வதேச சில்லரை வியாபாரிகள் தங்கள் ஜவுளித் தேவைகளை பூர்த்தி செய்வதற்காக இந்தியாவை நோக்கி ஈர்க்கும் வகையில், ஒரே வணிகப் பெயரையுடைய பொருட்களின் சில்லரை வர்த்தகத்திற்கான அந்நிய நேரடி முதலீட்டு அளவை 100 சதவீதமாக அரசு உயர்த்தியது.
பல்முனை சில்லரை வர்த்தகத்திற்கான அளவு 51 சதவீதமாக அரசு நிர்ணயித்துள்ளது.
ஜவுளித் துறையில் திறன் வளர்த்தலுக்காக சமர்த் என்னும் திட்டத்திற்கு ஒப்புதல் அளிக்கப்பட்டுள்ளது. இதன் மூலம், கைத்தறிகள், கைவினைப் பொருட்கள், பட்டுப்பூச்சி வளர்ப்பு மற்றும் சணல் ஆகிய துறைகளில் பயிற்சி அளிக்கப்படும்.
ஜவுளித் துறை, தொழில்துறை சங்கங்கள், மாநில அரசு முகமைகள், ஜவுளி அமைச்சகத்தின் துறை வாரியான அமைப்புகள் ஆகியவை சமர்த் திட்டத்தை செயல்படுத்தும் பங்குதாரர்களாக செயல்படுவார்கள்.
-------
(Visitor Counter : 201
பிரதமர் அலுவலகம்
மத்வ நவமியையொட்டி ஸ்ரீமத்வாச்சார்யாவுக்கு பிரதமர் தமது வணக்கங்களை தெரிவித்துள்ளார்
மத்வ நவமியையொட்டி ஸ்ரீமத்வாச்சார்யாவுக்கு பிரதமர் திரு நரேந்திர மோடி தமது வணக்கங்களை தெரிவித்துள்ளார். 2017 பிப்ரவரியில், ஜகத்குரு மத்வாச்சாரியாரின் 7-வது நூற்றாண்டு கொண்டாட்டத்தின் போது தாம் ஆற்றிய உரையின் வீடியோவையும் அவர் பகிர்ந்துள்ளார்.
பிரதமர் வெளியிட்டுள்ள டுவிட்டரில், “மத்வ நவமி புனித நாளில் நான் எனது மதிப்பிற்குரிய வணக்கங்களை ஸ்ரீமத்வாச்சாரியாவுக்கு தெரிவிக்கிறேன். ஆன்மிகம் மற்றும் சமூக மேம்பாடு குறித்த அவரது உன்னதமான போதனைகள் தலைமுறைகளையும் ஊக்குவிக்கக் கூடியதாகும். ஸ்ரீமத்வாச்சார்யா குறித்த உரையை நான் அளித்துள்ளேன்”.